BLA โบรกคาดกำไรปี 64 โตแรง 154% แตะ 4.1 พันลบ. ปี 65 ทะลุ 4.7 พันลบ.
BLA โบรกคาดกำไรปี 64 โตแรง 154% แตะ 4.1 พันลบ. ปี 65 ทะลุ 4.7 พันลบ. แนะซื้อเป้า 50 บาท
BLA โบรกคาดกำไรปี 64 โตแรง 154% แตะ 4.1 พันลบ. ปี 65 ทะลุ 4.7 พันลบ. แนะซื้อเป้า 50 บาท
17 ก.พ. 2565

บล.โนมูระ พัฒนสิน ระบุในบทวิเคราะห์วันนี้ (9 ก.พ.65) ว่า บริษัท กรุงเทพประกันชีวิต จำกัด (มหาชน) หรือ BLA แนะซื้อ ราคาเป้าหมาย 50 บาท   เป็นผู้ประกอบการในกลุ่มประกันชีวิต อันดับ 5-6 ในอุตสาหกรรมด้วย Market share 6% คาดกำไร ปี 2564-2565 ที่ 4.1 พันลบ. (โต 154%) และ 4.7 พันลบ. (โต 15% เทียบช่วงเดียวกันของปีก่อน)
โดยปี 2565 ผลักดันจาก เบี้ยรับ โต 4% ตามกลุ่มเบี้ย Unit-linked (อิงผลตอบแทนลงทุน) ขณะที่ Bond yield ที่เป็นขาขึ้น จะช่วยทั้ง การตั้งสำรองเบี้ยประกันระยะยาวลดลง รวมถึง รายได้การลงทุน เพิ่มขึ้นช่วงปี 2565-2566 ขณะที่ผลของโควิดยังบริหารจัดการได้ โดยระยะสั้น คาดกำไรไตรมาส 4/2564 เพิ่ม เทียบช่วงเดียวกันของปีก่อน,เทียบไตรมาสก่อนหน้า จาก Combined ratio มีแนวโน้มลดลง ขณะที่ธุรกิจมี CAR Ratio สูง 299%
ด้าน Valuation: ปัจจุบันซื้อขาย P/BV 1.5 เท่า (ค่าเฉลี่ย -0.5 SD) ยังซื้อสะสมได้ ในภาวะ Bond yield ขาขึ้น ซึ่งหุ้นเคยซื้อขายระดับ P/BV 2-3x ในช่วง Yield ขึ้น รวมถึง คิดเป็น P/EV 1.1 เท่า ยังต่ำกว่าอดีตที่เคยซื้อขาย 1.2 เท่า